Nu har jeg analyseret dit blod. Det er til fare for omverdenen.
- Thunderball, fik du det? - Nej.
Jeg kunne ikke få hul på hendes hud.
I TIDLIGERE AFSNIT
Du bliver stævnet af Titania for varemærkemisbrug.
Du bruger mit navn til at sælge dine skodprodukter.
Du må klæde dig med selvrespekt -
- og ikke som en fodboldspiller knaldet for spirituskørsel.
Luke, det er She-Hulk.
Jeg har en datingprofil som She-Hulk. Dermed er alle de mænd mine vidner.
Ville De være taget på daten, -
- hvis She-Hulk havde antaget skikkelse af Jennifer Walters?
Hun er ikke lige min type.
Retten giver Jennifer Walters alias She-Hulk medhold.
Det er ikke forbi, krampe.
VIL DU VÆRE MIN BRUDEPIGE?
SELVFØLGELIG VIL DU DET! XOXO LULU
Du får ikke brug for en Luke Jacobson-habit til brylluppet.
- Jeg vil se superdragten. - Jeg får aldrig brug for den.
Du tager livet af mig, og det er dobbelt forbudt, fordi jeg er sjov.
Her er den kjole, Luke har lavet til mig til prøvemiddagen.
Oh my god! Du bliver pivfræk som Shulky.
- Den er grund nok til at tage med. - Og mest derfor, jeg glæder mig.
- Hvem bliver gift på en torsdag? - Lulu er en veninde fra highschool.
Hun kender hele min familie. Min fætter Ched skal være dj.
- Vi voksede langsomt fra hinanden. - Hvorfor skal du så være brudepige?
Hun følte sig vel forpligtet til at spørge.
Og jeg sagde ja, for hvordan siger man nej til at være brudepige?
Man siger bare "nej".
- Mallory må passe mit arbejde. - Det er jo bare en skilsmissesag.
Og det giver mig mulighed for at komme tæt på frøken Mallory.
Ja, et enkeltstående bryllupsafsnit. Kommer det ubelejligt i sæsonen?
Ja, for det gør bryllupper altid. Men jeg kommer til at se knaldgodt ud.
Wow, Jen!
- Du står bare knivskarpt. - Tak, Heather.
Du tog virkelig det der "Stram op før brylluppet"-program alvorligt.
Din røv er bare vildt god.
- Røv har vi alle sammen. Hej, Jen. - Hej, Lulu.
Må jeg lige tale med dig?
Det gør du ikke mod mig. Du tager al opmærksomheden -
- med dit ... det der.
Folk vil kun have øje for dig. Det er din store dag.
Ja, det er min store dag.
Jeg vil ikke have, du er hulket til mit bryllup. Lov mig det, Jen.
Jeg lover at komme som Jen til brylluppet.
Tak.
Det er min store dag!
Denne ene gang havde jeg ikke lyst til at komme som Jen.
Jackson, Sam, Greg og Mark er Adams brudesvende.
Skal jeg ikke danne par med en brudesvend?
Jen, du skal ikke stå og flagre. Det ville da se sindssygt ud.
Du skal gå med Jonathan. Han kommer i morgen.
- Jeg er vild med Jonathan. - Han er bare så skøn.
Fantastisk.
- Nå, hr. Hollis ... - Mr. Immortal.
Hedder De ikke Craig Hollis?
Jo, men jeg kalder mig Mr. Immortal. Det er mere fyndigt.
Mr. Immortal, sig frem.
Jeg ved godt, det ikke er en typisk skilsmissesag, -
- men jeg er bange for, at et forlig skal blanke mig af.
Det er hårdt at blive skilt.
Jeg gav skam ægteskabet chancen. Flere gange. Man vil kunne hævde, -
- at ingen har givet det flere chancer end mig. Bogstavelig talt.
Jeg er en flink fyr. Jeg ønsker ikke at såre nogen, -
- men forhold kører uundgåeligt fast. Og det er en svær samtale.
"Jeg vil ikke være gift med dig mere.
Du kvæler mig følelsesmæssigt og har en mærkelig smag i nattøj.
Det er da klart, jeg vader ud i trafikken og gør en ende på det."
Jeg skal lige være med. I stedet for at tale med Deres kone -
- begår De selvmord for at slippe ud af forholdet?
Jeg er udødelig, så jeg kan ikke dø.
Tror De ikke, hun ved, hvad "udødelig" betyder?
Jeg dør faktisk, men kun i juridisk forstand.
Jeg dør, omend delvist, men jeg dør skam.
- Får De aldrig dårlig samvittighed? - Som sagt er jeg en flink fyr.
Jeg mener, det er en hensynsfuld måde at gøre et ægteskab forbi på.
- Hensynsfuldt er det absolut ikke. - De stikker bare hovedet i busken.
Er det ikke advokater forbudt at være fordømmende?
- Nej, de skal bare repræsentere Dem. - Det er svært at gøre et forhold forbi.
Men at miste en ægtefælle gør ondt. Og hvad med Deres skatteforhold?
Blev der indledt forsikringssager?
Nu ved vi i det mindste, hvordan han gør.
Jen, jeg er et skarn. Vi har slet ikke fået snakket.
Hvordan går det med dig?
Jeg er rent faktisk blevet afdelingsleder hos GLK&H, -
- der er et af landets mest velansete advokatbureauer.
Og som du så, har jeg fået superkræfter ...
Det er jeg ligeglad med. Har du fundet en kæreste?
Næ, næ, næ.
Ej, øv. Men det skal du ikke være ked af.
- Jeg er heller ikke ked af det. - Du har også lidt tid endnu.
Lulu, Team Edward eller Jacob?
Hold nu op. Du ved jo godt, jeg har datet begge skuespillere.
Jen, godt at se dig. Hvor er det fint, at du aldrig gør noget ud af dig selv.
Det her er min venindes bryllup. Du skal ikke lave ravage her.
Det var så den hyggesnak. Svaret på dit ubehøvlede spørgsmål er, -
- at jeg dater en af gommens venner, og han har inviteret mig med.
Titania, så kom du. Du har ellers så travlt med dine 5000 virksomheder.
Hun er her kun for at genere mig. Hvorfor kan ingen andre se det?
Du er meget højrøstet.
Jen, jeg hører skam, hvad du siger, men du lyder fuldstændig vanvittig.
Titania kommer da ikke bare for at slå dig ihjel eller sådan noget.
Jeg er her for at fejre kærligheden mellem Lulu og hendes gom.
Hvor er det sødt sagt.
Det er ikke alt her i verden, der handler om dig, Jennifer.
Undskyld, jeg ved godt, det er en smule akavet.
Jeg er endnu ikke blevet god til at henvende mig til fremmede.
Det må du arbejde lidt med.
Inden jeg næste gang forkludrer en introduktion. Jeg hedder Josh.
- Jen. - Bruden eller gommen?
Bruden. Jeg gik i klasse med Lulu.
- Hvad med dig? - Gommen, men det fortoner sig.
Må jeg spørge dig om noget? Blev du inviteret med vedhæng?
Nej, men det gør mig ikke noget. Jeg havde nemlig planer om -
- at falde i snak med en smuk kvinde, der grovæder karamelliserede nødder.
Og jeg er hammergod til at holde mig til en plan.
Jen, godt, jeg fandt dig.
Tjenerne skrider, fordi jeg "behandler dem dårligt".
Gider du hjælpe med at rydde lidt op og fjerne nogle af de tomme glas?
Jeg kunne virkelig godt bruge din hjælp indenfor.
- Tak, Jen. - Vi tales ved.
75.000 dollars i gæld, og Paul forsvandt meget belejligt, den dag regningen kom.
Jeg fik aldrig en rød reje for at tage mig af Spencer jr. alene.
Jeg brugte 10.000 dollars på en jazzbegravelse, -
- da Arnie "kom til" at sluge en cyanidpille.
Mine damer og herrer, jeg forstår Dem til fulde.
Hvordan blev I opmærksomme på Mr. Immortals ...
... adfærdsmønster?
En veninde sendte mig et link til en video på websitet Intelligencia.
- Det for hadske mandebabyer? - Ja, netop.
Man ser en mand gå ud i et travlt vejkryds og blive ramt af fire biler, -
- men han rejser sig bare og går sin vej.
Jeg genkendte jo straks min latterlige mand, Roger.
Det var det her, jeg frygtede.
Du har ikke kun faket din egen død, men også opdigtet falske identiteter.
Dine ægtefæller burde sagsøge dig. Du er heldig, du ikke sidder i fængsel.
Jeg lærer aldrig at forstå kvinder, om så jeg lever til at blive ...
Og det gør jeg.
Jeg skal nok sikre dig det bedst mulige udfald, -
- men du kommer til at skulle punge ud.
- Hvorfor smiler du? - Det er lidt morsomt.
Jen skal nok gøre det. Jeg sætter hende tit til den slags.
Brudesvendene spillede Mario Kart, så deres skjorter blev helt krøllede.
Af at spille videospil?
Ja, det er sport nu om dage. Det bliver vist i tv og det hele.
Du har strygetjansen, ikke? Giv den gas. Tusind tak.
- Jen, din brudesvend er her. - Der har vi Jonathan!
Ham skal du følges med. Han er simpelthen så tapper.
Jonathan, selvfølgelig.
Nu skal I høre. Jeg har stadig alle de Apple-aktier, jeg købte i 1981, -
- og guldet efter min første kone, baronesse Cromwell.
Hvad siger I til at dele det ligeligt i otte dele? Rundhåndet og fair.
Så kan alle komme videre med deres liv. Jeg ordner straks papirarbejdet.
Øjeblik. Vi var gift i 18 år, og hun var kun sammen med ham i tre.
- Hvorfor får hun det samme beløb? - Fordi jeg fik et barn med idioten.
- Skal vi bøde for hendes fejl? - Min søn er ikke nogen fejl.
Yo, er der gang i den, festaber?
Her er det DJ U-Ched-lige Hulk!
I guder ...
- Stik mig en dram. - Det bliver 5 dollars.
KONTANTBAR
Selvfølgelig. Hvad skal jeg ellers lave de næste fire timer?
Der er styr på det. Sebastian, hør her.
Du får dækket dine udgifter. Jazzbegravelse er god stil.
Taylor, du får efterbetalt de to år, -
- hvor du hjalp Paul med at drive en jadebutik.
Cheryll, du får kontanter.
Amy, du bliver tilkendt -
- en dybtfølt undskyldning med vedvarende øjenkontakt -
- i minimum 15 sekunder.
Og hvad er nu vores mantra?
"Aldrig mere". Netop.
- Det var vist det. Mallory? - Fungerer det for dig?
Kan du ikke skrue lidt på det med øjenkontakten?
- Amy, 20 sekunders øjenkontakt. - Det virker som en uendelighed.
Det her var grufuldt, ingen tvivl om det, -
- men jeg har oprigtigt elsket jer alle sammen.
Okay, så er vi færdige. Frøken Ramos, fornemt arbejde.
Bruce, hvor er du henne? Jeg har prøvet at få fat på dig i ugevis -
- eller månedsvis eller dagevis. Ring til mig, din klaphat.
Josh! Jeg troede, Lulu havde ædt dig.
Det er første gang, jeg ser dig more dig.
Josh, Joshua, Joshinsen ... Det er et godt navn.
- Mine forældre gav mig det. - Og et pænt ansigt.
Tak for komplimenten. Endelig bemærkede du det.
Jeg har været så optaget af alt det med bryllup og kærlighed.
Du er altså romantiker?
Jeg hader skam ikke kærlighed.
Jeg ville bare så gerne med til ét bryllup og vise, -
- at det rent faktisk går mig godt. Jeg har hverken kæreste eller mand.
Nu skal jeg fortælle dig en hemmelighed. Hør her.
Det går faktisk virkelig godt.
Jeg har et fedt job som advokat, -
- og så er jeg stærk.
- Jeg er helt vildt stærk. - Det kan jeg mærke.
Og du skulle se mit She-Hulk-hår.
- Det vil jeg vildt gerne. - Mener du det?
Jeg kan ikke gøre det her.
Alle taler om, hvor fantastisk She-Hulk er.
Jeg gad bare godt have været fantastisk i aften.
Jeg synes nu, du er ret skøn.
- Gør du det? - Ja.
Åh nej ... Nu sker det.
Bare få det ud, skatter.
- Jeg vidste det. - Jeg sagde jo, det ikke var forbi.
Nu vil jeg udradere dig offentligt.
- Jeg vandt. Det må du finde dig i. - Jeg finder mig aldrig i noget.
- Skal du ikke forvandle dig? - Jeg kan godt banke dig sådan her.
Jammerligt. Det er ikke sjovt, når du ikke er She-Hulk.
Hvorfor er du besat af mig?
Det er jeg ikke, men det er alle andre.
Du skal ikke ødelægge alt for mig på grund af noget, du ikke fortjener.
Det må jeg bevise. Bliv så grøn!
Okay, denne ene gang bliver jeg til She-Hulk.
- Jeg har glemt, hvordan man gør. - Hvor ynkeligt.
Giv mig lige et øjeblik.
Slåskamp!
Mine tandkroner!
Morer du dig? Viser du det til dine 11 følgere på Instagram?
Hvor skal du hen? Jeg tager den her. Skodbryllup!
Undskyld, Lulu, men hun stak mig et kæbehug, mens jeg kastede op.
Hvem gør sådan noget?
Åh gud ...
Er She-Hulk kommet til mit bryllup?
Jeg er helt pjattet med dig!
Orv, store babser! Tillykke med dem.
Hvorfor bliver en mand, der er så konfliktsky, ved med at gifte sig?
Og hvordan fik han otte personer til at sige ja?
- Du er vist ikke single i L.A. - Jeg har været gift længe.
11 år til oktober, dagen efter min søns fødselsdag.
Har du børn? Du har et barn. Mallory Book har ...
Ikke flere spørgsmål. Lad os så se her.
Det er jeg nødt til at se.
KUN FOR MEDLEMMER
Hvad fanden er det?
"Hun var megaklam. 30 år gammel. Ad!"
Det er ordret, hvad fyre har sagt til mig på nettet.
Godkendt. Vi er med i stodderklubben.
Hvad foregår der? "Hvordan dræber vi She-Hulk?"
- Det må vi fortælle Jen. - Nej, det må vi ikke.
- Det skal hun ikke udsættes for. - Men det er jo dødstrusler.
Nikki, det er bare trolls, der vil have opmærksomhed.
Jen skal have lov til bare at leve sit liv.
Fint.
Det hedder Intelligencia, og det er fyldt med memes og dødstrusler.
Mallory forbød mig at sige noget, fordi du ville blive ked af det, -
- og du skulle have lov at leve dit liv.
Det rettede jeg mig så ikke efter.
Det er nok også bare pjat. Giv mig et ring. Elsker dig!
- Er de gode? - Ja.
Så langer jeg til fadet.
- Pas på, du ikke kommer til skade. - Bare rolig. Og så lidt dyppelse.
ER VI KLAR TIL PLANENS NÆSTE FASE?
Oversættelse: Henrik Thøgersen Scandinavian Text Service